ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 874 

30 Νοεμβρίου 1993 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Ανάθεση αρμοδιοτήτων στην Υφυπουργό Προε¬ 
δρίας της Κυβέρνησης. 1 

Καθορισμός του ύψους της συμμετοχής των προ¬ 
σώπων, που οι καλλιέργειές τους προστατεύο¬ 
νται από τα μέσα Ενεργητικής Προστασίας, 
στις δαπάνες λειτουργίας, συντήρησης, φύλα¬ 
ξης, ασφάλισης και λοιπές δαπάνες των μέσων 
αυτών και του τρόπου είσπραξης από τους συ¬ 


νεταιριστικούς φορείς. 2 

Καθορισμός χειμερινού ωραρίου λειτουργίας Αρ¬ 
χαιολογικών Χώρων, Μουσείων και Μνη¬ 
μείων. 3 

Συγκρότηση Επιτροπής διαπιστώσεως των προϋ¬ 
ποθέσεων παροχής προστασίας στους εγκα- 
ταλειπόμενους από τον πλοιοκτήτη ναυτι¬ 
κούς. 4 

Παράταση της αριθ. Φ.400/39628/7535/ 
2.11.93 απόφασης του Υπουργού Μεταφορών 

και Επικοινωνιών. 5 

Τροποποίηση του Ο.Ε.Υ. του Δήμου Ναυπλιέων 

Ν. Αργολίδας. 6 

Κατάρτιση και ψήφιση Ο.Ε.Υ. της Κοινότητας Κε- 

φαλαρίου Ν. Αργολίδας . 7 

Τροποποίηση του Οργανισμού Εσωτερικής Υπη¬ 
ρεσίας της Δημοτικής Επιχείρησης Ύδρευσης 
και Αποχέτευσης Πύργου Ν. Ηλείας.8 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 


Αριθ. Υ.123 (1) 

Ανάθεση αρμοδιοτήτων στην Υφυπουργό Προε¬ 
δρίας της Κυβέρνησης. 

Ο ΠΡΩΘΥΠΟΥΡΓΟΣ 

ΚΑΙ Ο ΥΠΟΥΡΓΟΣ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη τις διατάξει^ 

1. Της παρ. 1 εδαφ. 2 του άρθρου 81 και του άρ¬ 


θρου 23 παρ. 2 του Συντάγματος. 

2. Της παρ. 5 του άρθρου 16, και των άρθρων 22 
και 23 του Ν. 1558/85 «Κυβέρνηση και Κυβερνητικά 
Όργανα» (ΦΕΚ 137/Α’). 

3. Του Ν.Δ. 216/1974 «περί διαρθρώσεως του 
Υπουργείου Προεδρίας της Κυβερνήσεως» (ΦΕΚ 
367/Α’) όπως τροποποιήθηκε. 

4. Του Π.Δ. 320/1988 «Οργανισμός Υπηρεσιών 
του Υπουργείου Προεδρίας της Κυβέρνησης» (ΦΕΚ 
149/Α'). 

5. Του Ν. 506/1975 «περί ρυθμίσεως θεμάτων τι- 

νών της Γενικής Γραμματείας Τύπου και Πληροφο¬ 
ριών» (Α' 354). ' ! 

6. Του Π.Δ. 258/93 «Περί Οργανισμού της Γενι¬ 
κής Γραμματείας Τύπου και Πληροφοριών του 
Υπουργείου Προεδρίας της Κυβέρνησης» (ΦΕΚ 
112/Α'). 

7. Του άρθρου 27 του Ν. 2081/1992 (ΦΕΚ 154/ 
Α’), με το οποίο προστέθηκε άρθρο 29 Α του Ν. 
1558/1985 και το γεγονός ότι από την παρούσα 
απόφαση δεν προκαλείται δαπάνη σε βάρος του 
Κρατικού Προϋπολογισμού. 

8. Του Π.Δ. 460/1993 (ΦΕΚ 197/Α ), με το οποίο 
διορίσθηκε Υφυπουργός Προεδρίας της Κυβέρνη¬ 
σης η Μαρία Αρσένη, αποφασίζουμε: 

Στην Υφυπουργό Προεδρίας της Κυβέρνησης 
Μαρία Αρσένη, αναθέτουμε όλες τις αρμοδιότητες 
που έχουν σχέση με την ολοκλήρωση της συνταγμα¬ 
τικής αρχής της ισότητας ανάμεσα στα δύο φύλα με 
βάση την κρίσιμη αποστολή της γυναίκας, παράλ¬ 
ληλα και με τον ιδιαίτερο ρόλο της ως μητέρας. Ειδι¬ 
κότερα στην πιο πάνω Υφυπουργό αναθέτουμε: 

1. Την άσκηση των αρμοδιοτήτων της Γενικής 
Γραμματείας Ισότητας των φύλλων (άρθρ. 22-27 
Π.Δ. 370/1988, ΦΕΚ 149/Α ). 

2. Τις αρμοδιότητες που συνδέονται με την ολο¬ 
κλήρωση της συνταγματικής επιταγής (άρθρο 21 
παρ. ε) για προστασία της μητρότητας. 

3. Την έκδοση οποιοσδήποτε πράξης που αφορά 
το πάσης φύσεως προσωπικό της Γ ενικής Γ ραμμα¬ 
τείας Ισότητας των Φύλων, καθώς και την έκδοση 

των αδειών που απαιτούνται κατά το άρθρο 13 παρ. 
1 του Ν. 1256/82 σε συνδυασμό με την 3147/82 
πράξη της Τριμελούς Επιτροπής Υπουργών για την 
αποστολή στο εξωτερικό του κάθε είδους προσωπι¬ 
κού που υπηρετεί σε Υπηρεσίες, οι οποίες υπάγο¬ 
νται σ’ αυτήν ή τελούν υπό την εποπτεία της, ανε¬ 
ξάρτητα από τη φύση της σχέσης που το συνδέει με 
το Δημόσιο ή με τα Νομικά Πρόσωπα Δημοσίου Δι¬ 
καίου ή Ιδιωτικού Δικαίου που τελούν υπό την επο¬ 
πτεία της. 

4. Την πρόταση για την πρόσληψη, διορισμό ή 
απόλυση των με οποιαδήποτε σχέση εργασίας 
υπαλλήλων του τομέα αρμοδιότητάς της. 

5. Στα πλαίσια των παραπάνω αρμοδιοτήτων περι¬ 
λαμβάνονται η νομοθετική πρωτοβουλία και οι λοι¬ 
πές κοινοβουλευτικές αρμοδιότητες καθώς και η 
αρμοδιότητα για την έκδοση κανονιστικών αποφά¬ 
σεων ή διαταγμάτων με άλλους Υπουργούς ή Υφυ¬ 
πουργούς. 

Η απόφαση αυτή ισχύει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 24 Νοεμβρίου 1993 

Ο ΠΡΩΘΥΠΟΥΡΓΟΣ 

ΑΝΔΡΕΑΣ Γ. ΠΑΠΑΝΔΡΕΟΥ 

Ο ΥΠΟΥΡΓΟΣ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

ΑΝΑΣΤΑΣΙΟΣ ΠΕΠΟΝΗΣ 
-♦- 

Αριθ. 28966 (2) 

Καθορισμός του ύψους της συμμετοχής των προσώ¬ 
πων, που οι καλλιέργειές τους προστατεύονται 
από τα μέσα Ενεργητικής Προστασίας, στις δα¬ 
πάνες λειτουργίας, συντήρησης, φύλαξης, ασφά¬ 
λισης και λοιπές δαπάνες των μέσων αυτών και 
του τρόπου είσπραξης από τους συνεταιριστι¬ 
κούς φορείς. 

Ο ΥΠΟΥΡΓΟΣ ΓΕΩΡΓΙΑΣ 
Έχοντας υπόψη: 

1. Τις διατάξεις της παραγράφου 4 του άρθρου 3 
του Νόμου 1554/1985 «Ενεργητική Προστασία του 
Φυτικού Κεφαλαίου της Φυτικής Παραγωγής και άλ¬ 
λες διατάξεις» (ΦΕΚ 97 Α'). 

2. Τις διατάξεις του Νόμου 1790/88 περί συστά- 
σεως του Οργανισμού του ΕΛ.Γ.Α., 

3. Τις σχετικές προτάσεις των ενδιαφερομένων 
συνεταιριστικών φορέων, για τον καθορισμό του 
ύψους της συμμετοχής των προσώπων, που οι καλ- 
λιέργειές τους προστατεύονται από τη λειτουργία 
των μέσων Ενεργητικής Προστασίας, στις δαπάνες 
αυτές και του τρόπου είσπραξης. 

4. Τα τηρούμενα από τον ΕΛ.Γ.Α. οικονομικά στοι¬ 
χεία, σχετικά με το ύψος των ετήσιων λειτουργικών 
δαπανών των μέσων προστασίας (ανεμιστήρες), 


όπως έχουν υπολογιστεί κατά μέσο προστασίας 
(ανεμιστήρα) στο διάστημα της δοκιμαστικής λει¬ 
τουργίας τους σε καλλιέργειες εσπεριδοειδών, σε 
διάφορες παγετδπληκτες περιοχές της Χώρας. 

5. Την αριθ. 8399/29.10.93 πρόταση του 
ΕΛ.Γ.Α., αποφασίζουμε: 

1. Καθορίζουμε για την παγετική περίοδο 
1993-94 το ύψος συμμετοχής των συνεταιρισμένων 
ή μη προσώπων, που οι καλλιέργειές τους προστα¬ 
τεύονται από τη λειτουργία των αντιπαγετικών μέ¬ 
σων, στις δαπάνες λειτουργίας, συντήρησης, φύλα¬ 
ξης, ασφάλισης και λοιπές δαπάνες κατά συνεταιρι¬ 
σμό και στρέμμα ως εξής: 

α) Συνεταιρισμός Αγίας Τριάδος Αργολίδος 
20.000 δρχ. το στρέμμα. 

β) Συνεταιρισμός Δήμου Άργους «ΑΡΓΕΑΣ» Αρ- 
γολίδος 25.000 δρχ. το στρέμμα, 
γ) Συν/σμός Αργολικού Αργολίδος 30.000 δρχ. το στρέμμα 

2. Κάθε μια από τις παραπάνω συνεταιριστικές 
οργανώσεις υποχρεούται μέσα σε ένα μήνα από την 
ημερομηνία κοινοποίησης της παρούσας απόφασης 
να συντάξει κατάλογο στον οποίο θα φαίνονται οι 
υπόχρεοι στη συμμετοχή για τις δαπάνες λειτουρ¬ 
γίας, συντήρησης, φύλαξης και ασφάλισης των μέ¬ 
σων προστασίας καθώς και ο αριθμός των καλυπτο- 
μένων στρεμμάτων τους, με βάση τα τοπογραφικά 
διαγράμματα (κλίμακα 1:5.000) που χορηγεί ο 
ΕΛ.Γ.Α. και τη γνώμη του συν/σμού, κατά περιοχή 
εγκατάστασης των αντιπαγετικών μέσων για την κα¬ 
λυπτόμενη από αυτά έκταση. Σε περίπτωση που οι 
καλυπτόμενες εκτάσεις, έχουν παραχωρηθεί από 
τους ιδιοκτήτες τους για εκμετάλευση σε τρίτους, η 
συμμετοχή στις λειτουργικές και λοιπές δαπάνες 
των αντιπαγετικών μέσων βαρύνει τους ωφελούμε¬ 
νους εκμεταλλευτές. 

3. Οι κατάλογοι της παρ. 2 τοιχοκολλούνται στα 
Γραφεία των συνεταιρισμών και κοινοποιούνται 
στους υπόχρεους οι οποίοι σε διάστημα τριάντα (30) 
ημερών οφείλουν να καταβάλουν στο συνεταιρισμό 
το ποσό της συμμετοχής τους. 

Σε περίπτωση οποιοσδήποτε αμφισβήτησης οι 
υπόχρεοι μπορούν να υποβάλλουν ενστάσεις, μέσα 
σε προθεσμία (10) ημερών από την ημέρα της κοινο¬ 
ποίησης του καταλόγου, στον οικείο συνεταιρι¬ 
σμό. 

4. Με απόφαση του οικείου Νομάρχη, ύστερα από 
σχετική εισήγηση κάθε συνεταιρισμού και της τοπι¬ 
κής Δ/νσης Γεωργίας, συγκροτείται ειδική Επιτροπή 
η οποία μέσα σε προθεσμία δέκα (10) ημερών από 
την εκπνοή της παραπάνω ταχθείσης προθεσμίας, 
εξετάζει τις υποβληθείσες ενστάσεις. 

Η Επιτροπή αποτελείται από: 
α) Έναν εκπρόσωπο του ΕΛ.Γ.Α., 
β) Έναν της Ένωσης Γεωργικών Συνεταιρι¬ 
σμών, 

γ) Έναν εκπρόσωπο του οικείου Συνεταιρισμού, 
δ) Έναν Γ εωπόνο της Δ/νσης Γ εωργίας, 
ε) Έναν Κοινοτικό ή Δημοτικό Σύμβουλο της οι¬ 
κείας Κοινότητας ή Δήμου. 

Της Επιτροπής προεδρεύει ο Γεωπόνος της Δ/ 
νσης Γ εωργίας. Η Επιτροπή εξετάζει τις ενστάσεις 
και τοιχοκολλεί στο χώρο των ανακοινώσεων του Συ¬ 
νεταιρισμού της Κοινότητας ή του Δήμου, τις απο¬ 
φάσεις. 

5. Από την ημερομηνία τοιχοκόλλησης της από¬ 
φασης της Επιτροπής της παραγρ. 4 και μέσα σε 
προθεσμία δέκα (10) ημερών οι υπόχρεοι οφείλουν 
να καταβάλουν εφ’ άπαξ την οφειλή τους στο Συνε- 
ταιρσιμό. 

6. Παρεχομένων απράκτων των προθεσμιών των 
παραγ. 3 και 5, ο Συνεταιρισμός με απόφαση του 
Διοικητικού του Συμβουλίου βεβαιώνει το ποσό της 
οφειλής των υπόχρεων στη συμμετοχή και τα στρέμ¬ 
ματα καθενός που καλύπτονται από τη λειτουργία 


των αντιπαγετικών μέσων και δικαιούται να εισπρά- 
ξει τις οφειλές αυτές με κάθε, από τον νόμο, προ- 
βλεπόμενο μέσο. 

Το ποσό της οφειλής επιβαρύνεται με τον νόμιμο 
τόκο υπερημερίας που αποδίδεται υπέρ του Συνε¬ 
ταιρισμού και με τα νόμιμα δικαιώματα υπέρ του Δη¬ 
μοσίου. 

7. Τα ποσά που εισπράττονται από τον συνεταιρι¬ 
σμό σύμφωνα με τα προβλεπόμενα από τις παραγρ. 
3, 5 και 6 καταχωρούνται σε ειδικό λογαριασμό για 
την αντιμετώπιση των δαπανών της αντιπαγετικής 
προστασίας απαγορευμένης κάθε άλλης χρησιμο¬ 
ποίησής τους. Σε περίπτωση ύπαρξης υπόλοιπου, 
αυτό μεταφέρεται στο λογαριασμό της επόμενης 
περιόδου. 

Σε περίπτωση ελλείμματος, αυτό χρεώνεται στο 
λογαριασμό της επόμενης περιόδου και αποτελεί 
στοιχείο που λαμβάνεται υπόψη για τον καθορισμό 
του ύψους της συμμετοχής των προσώπων κατά την 
περίοδο εκείνη. 

8. Κάλυψη δαπάνης: Από τις διατάξεις αυτής της 
απόφασης δεν προκαλείται δαπάνη σε βάρος του 
προϋπολογισμού του νομικού προσώπου Οργανι¬ 
σμός Ελληνικών Γεωργικών Ασφαλίσεων. 

Η απόφαση αυτή να δημοσιευθεί στην Εφημερίδα 
της Κυβέρνησης. 

Αθήνα, 22 Νοεμβρίου 1993 

Ο ΥΠΟΥΡΓΟΣ _ 

ΓΕΩΡΓΙΟΣ ΜΩΡΑΓΓΗΣ 
-- 

Αριθ. ΥΠΠΟ/ΑΡΧ/Α2/Φ31 /53232/3617 (3) 

Καθορισμός χειμερινού ωραρίου λειτουργίας Αρ¬ 
χαιολογικών Χώρων, Μουσείων και Μνημείων. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Ν. 1558/85 «Περί Κυβέρνή- 
σεως και Κυβερνητικών Οργάνων». 

2. Τις διατάξεις του Κ.Ν. 5351/32 «Περί Αρχαιο¬ 
τήτων». 

3. Τις διατάξεις του άρθρου 10 παρ. 2 του Π.Δ. 
941/77 (ΦΕΚ 320/Α717.10.77) «περί Οργανισμού 
του Υπουργείου Πολιτισμού». 

4. Τις διατάξεις του άρθρου 3 παρ. 3 του Ν. 
736/77 (ΦΕΚ 316/Α715.10.77) «Περί Οργανισμού 
του Τ.Α.Π.». 

5. Το άρθρο 29Α του Ν. 1558/85 το οποίο προ¬ 
στέθηκε με το άρθρο 27 του Ν. 2081/92 και το γε¬ 
γονός ότι από τις διατάξεις της απόφασης αυτής δεν 
προκαλείται δαπάνη σε βάρος του κρατικού προϋ¬ 
πολογισμού, αποφασίζουμε: 

1. Καθορίζουμε το ωράριο λειτουργίας των Αρ¬ 
χαιολογικών Χώρων, Μουσείων και Μνημείων του 
Κράτους για το χρονικό διάστημα από 15 Οκτωβρίου 
1993 έως 31 Μαρτίου 1994 σύμφωνα με τις ακό¬ 
λουθες κατηγορίες (βλ. πίνακα): 

Α. ΜΟΥΣΕΙΑ: Εθνικό Αρχαιολογικό Μουσείο, Αρ¬ 
χαιολογικό Μουσείο Ακροπόλεως Αθηνών, Θεσσα¬ 
λονίκης, Αρχαίας Ολυμπίας, Δελφών, Επιδαύρου, 
Δίου, Λευκού Πύργου, Ηρακλείου. 

Β. ΑΡΧΑΙΟΛΟΓΙΚΟΙ ΧΩΡΟΙ: Ακροπόλεως Αθη¬ 
νών, Δελφών, Αρχαίας Ολυμπίας, Μυκηνών, Τίρυν- 
θας, Παλαμηδίου, Επιδαύρου, Δίου, Δωδώνης, 
Αφαίας, Φαιστού, Κνωσού. 

Γ. Όλα τα μουσεία, οι αρχαιολογικοί χώροι και τα 
μνημεία, που δεν αναφέρονται σε άλλη ειδική κατη¬ 
γορία. Το Μουσείο και ο Χώρος της Αρχαίας Κόριν¬ 
θου, το Σπήλαιο Ψυχρού, η Μεθώνη και ο Μυστράς 
κατ’ εξαίρεση είναι ανοικτά και τη Δευτέρα. 

Δ. Ο αρχαιολογικός χώρος του Σουνίου. 

Ε. Τα μεσαιωνικά τείχη της Ρόδου. 

ΣΤ. Η Κοσμητική Συλλογή της Ρόδου. 

2. Όλα τα Μουσεία, Μνημεία και οι Αρχαιολογικοί 
Χώροι παραμένουν κλειστά κατά τις ακόλουθες ημέ¬ 
ρες αργίας: 1η Ιανουάριου, 25η Μαρτίου, Μ. Παρα¬ 
σκευή μέχρι τις 12 π.μ., Κυριακή του Πάσχα, 1η 
Μαΐου, 25η και 26η Δεκεμβρίου. 

3. Εξαιρέσιμες αργίες είναι εκτός αυτών που ανα- 
φέρονται στην παράγραφο 2, οι ημέρες αργίας για 
το προσωπικό των Δημοσίων Υπηρεσιών και 
Ν.Π.Δ.Δ. όπως ορίζονται με το Ν. 1157/81 (ΦΕΚ 
126/Α712.5.81 αριθ. 11 παρ. 11). Κατά τις αργίες 
αυτές δηλ. θεοφανείων, Καθαρός Δευτέρας, Μεγά¬ 
λου Σαββάτου, Δευτέρας του Πάσχα, Αγίου Πνεύμα¬ 
τος (Δευτέρα της Πεντηκοστής), 15ης Αυγούστου, 
28ης Οκτωβρίου, οι αρχαιολογικοί χώροι και τα μου¬ 
σεία λειτουργούν με το οριζόμενο ωράριο Κυριακών 
και εξαιρέσιμων ημερών. 

5. Η απόφαση αυτή ισχύει από 15 Οκτωβρίου 
1993 οπότε παύουν να ισχύουν οι προηγούμενες 
αποφάσεις. 

Η απόφαση αυτή να δημοσιευθεί στην Εφημερίδα 
της Κυβερνήσέως. 

Αθήνα, 10 Νοεμβρίου 1993 

Η ΥΠΟΥΡΓΟΣ 

ΜΕΛΙΝΑ ΜΕΡΚΟΥΡΗ 

- 4 - 

Αριθ. 2325.3/2/93 (4) 

Συγκρότηση Επιτροπής διαπιστώσεως των προϋπο¬ 
θέσεων παροχής προστασίας στους εγκαταλει- 

πόμενους από τον πλοιοκτήτη ναυτικούς. 

Ο ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α) Τις διατάξεις της παρ. 3 του άρθρου 29 του Ν. 
1220/81 (ΦΕΚ 296/Α781) «περί συμπληρώσεως 
και τροποποιήσεως της περί Οργανισμού Λιμένος 
Πειραιώς νομοθεσίας και άλλων τινών διατάξεων». 


β) Το αριθ. 250/1.9.93 τηλετύπημα της Ενώσεως 
Ελλήνων Εφοπλιστών. 

γ) Το αριθ. 170/15.9.93 τηλετύπημα της Πανελ¬ 
λήνιας Ναυτικής Ομοσπονδίας. 

δ) Το άρθρο 2 ΚΕΦ Β παρ. 6 της αριθ. 4222.1/93/ 
26.5.93 αποφάσεως ΥΕΝ (ΦΕΚ 450Β/93) «Μεταβί¬ 
βαση αρμοδιοτήτων και του δικαιώματος υπογρα¬ 
φής «Με εντολή Υπουργού» στο Γ ενικό Γ ραμματέα, 
τον Αρχηγό του Λιμενικού Σώματος, τους Υπαρχη- 
γούς του Λιμενικού Σώματος, τους Προϊσταμένους 
των Κλάδων, Δ/νσεων και Τμημάτων του Υπουρ¬ 
γείου Εμπορικής Ναυτιλίας (ΥΕΝ)», αποφασί¬ 
ζουμε: 

1. Συγκροτούμε την από την παρ. 3 του άρθρου 29 
του Ν. 1220/81 προβλεπόμενη Επιτροπή από τους 
πιο κάτω: 

α) Τον Διευθυντή της Διευθύνσεως Ναυτικής Ερ¬ 
γασίας ΥΕΝ, ως Πρόεδρο. 

β) Τον ΚΟΜΝΗΝΟ Κων/νο, εκπρόσωπο της 
Ενώνσεως Ελλήνων Εφοπλιστών, με αναπληρωτή 
τον ΚΟΛΤΣΙΔΟΠΟΥΛΟ Γεώργιο, και 

γ) Τον ΧΑΛΑ Ιωάννη, εκπρόσωπο της Πανελλή¬ 
νιας Ναυτικής Ομοσπονδίας, με αναπληρωτή τον 
ΣΤΑΜΑΤΟΠΟΥΛΟ Αθανάσιο, ως μέλη. 

2. Η πιο πάνω Επιτροπή, εφόσον καταγγέλλεται 
εγγράφως ή τηλεγραφικά από Λιμενική ή Προξενική 
Αρχή ή από Πλοίαρχο ή μέλη του πληρώματος Ελλη¬ 
νικού ή με ξένη σημαία συμβεβλημένου με το ΝΑΤ 
πλοίου, ότι ναυτικοί λόγω μη τηρήσεως από τον 
πλοιοκτήτη των περί μισθοτροφοδοσίας διατάξεων, 
εγκαταλείφθηκαν στο εξωτερικό, συνεδριάζει με 
πρόσκληση του Πρόεδρου και ερευνά την γενόμενη 
καταγγελία και καλεί τον πλοιοκτήτη ή τον εκπρό¬ 
σωπό του να δώσει εξηγήσεις και να εκδηλώσει 
έμπρακτα το ενδιαφέρον του για τους ναυτικούς. 

Σε περίπτωση που δεν βρεθεί ο πλοιοκτήτης ή 
δεν εκδηλωθεί ενδιαφέρον από αυτόν ή δηλώσει ότι 
αδυνατεί να ανταποκριθεί στις υποχρεώσεις του 
προς το πλήρωμα η Επιτροπή συντάσσει πρακτικό 
και παρέχει τη γνώμη της στον Υπουργό, εάν πρό¬ 
κειται για περίπτωση εγκαταλείψεως ναυτικών στο 
εξωτερικό και εισηγείται την κίνηση της διαδικασίας 
παροχής της από το Νόμο προβλεπόμενης προστα¬ 
σίας. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Πειραιάς, 2 Νοεμβρίου 1993 

Με εντολή Υπουργού 
Ο Γ ενικός Γ ραμματέας 
ΑΛΕΞΑΝΔΡΟΣ ΓΟΥΛΙΕΛΜΟΣ 

Αριθ. Φ400/ΟΙΚΟΘΕΝ/40126/8630 (5) 

Παράταση της αριθ. Φ.400/39628/7535/2.11.93 

απόφασης του Υπουργού Μεταφορών και Επι¬ 
κοινωνιών. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του Ν. 383/76 «περί διενέργειας 
εμπορευματικών μεταφορών δια φορτηγών αυτοκι¬ 
νήτων δημόσιας χρήσης και άλλων διατάξεων». 

2. Το άρθρο 15 του Ν. 1959/91 (ΦΕΚ 123/Α791) 
«για τις οδικές μεταφορές, τις επικοινωνίες και άλ¬ 
λες διατάξεις». 

3. Την αριθ. Φ.400/17634/4482/10.5.93 από¬ 
φαση παράτασης ισχύος της αριθ. Φ.400/39628/ 
7535/2.11.93 απόφασης. 

4. Το άρθρο 29Α του Ν. 1558/1985 «Κυβέρνηση 
και Κυβερνητικά Όργανα» (ΦΕΚ 137/Α’), όπως 
προστέθηκε το άρθρο τούτο με το άρθρο 27 του Ν. 
2081/1992 (ΦΕΚ 154/Α ). 

5. Την ανάγκη χρησιμοποίησης και φορτηγών δη¬ 
μόσιας χρήσης ανατρεπομένων αυτοκινήτων εθνι¬ 
κών μεταφορών για τη μεταφορά χύδην φορτίων 
προς όμορες χώρες λόγω έλλειψης καταλλήλων 
Φ.Δ.Χ. αυτοκινήτων διεθνών μεταφορών, με συνέ¬ 
πεια να παρατηρείται δραστηριοποίηση ξένων μετα¬ 
φορέων. και προβλήματα μεταφοράς ορισμένων 
φορτίων, αποφασίζουμε: 

1. Παρατείνουμε τη ισχύ της αριθ. Φ.400/39628/ 
7535/2.11.93 απόφασης του Υπουργού Μεταφο¬ 
ρών και Επικοινωνιών μέχρι 28 Φεβρουάριου 1994 
και επιτρέπουμε, μέχρι την ημερομηνία αυτή, τη διε¬ 
νέργεια εθνικών και διεθνών μεταφορών μόνο προς 
και από όμορες με το κράτος μας χώρες, με φορ¬ 
τηγά δημόσιας χρήσης αυτοκίνητα εθνικών μεταφο¬ 
ρών ανατρεπόμενα κοινού φόρτου για τη μεταφορά 
χύδην φορτίων. 

2. Του μέτρου αυτού εξαιρούνται τα φορτηγά δη¬ 
μόσιας χρήσης αυτοκίνητα, για τα οποία έχει καθορι- 
σθεί γενικά ή ειδικά, ως αποκλειστική περιοχή κυ¬ 
κλοφορίας, μόνον η περιοχή του Νομού της έδρας 
τους. 

3. Από τις διατάξεις της απόφασης αυτής δεν 
προκαλείται δαπάνη σε βάρος του κρατικού προϋ¬ 
πολογισμού. 

4. Η ισχύς της απόφασης αυτής αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 15 Νοεμβρίου 1993 

Ο ΥΠΟΥΡΓΟΣ 

ΓΙΑΝΝΗΣ ΧΑΡΑΛΑΜΠΟΥΣ 


Αριθ. 13509 (6) 

Τροποποίηση του Ο.Ε.Υ. του Δήμου Ναυπλιέων 
Ν. Αργολίδας. 

Ο ΝΟΜΑΡΧΗΣ ΑΡΓΟΛΙΔΑΣ 
Έχοντας υπόψη: 

1. Τις διατάξεις του άρθρου 12 του Ν. 1188/81, 
όπως αντικαταστάθηκαν με τις όμοιες του άρθρου 
26 του Ν. 1832/89, του Ν. 1586/86 και των Π. Δ/ 
των 37α/87, 22/90, του άρθρου 27 του Ν. 2081/92 
και 26 του Ν. 2130/93. 

2. Την αριθ. 36/88 απόφαση του Δημοτικού Συμ¬ 
βουλίου Ναυπλιέων περί ψηφίσεως νέου Ο.Ε.Υ. του 
Δήμου που εγκρίθηκε με την αριθ. 7300/6.6.88 
απόφαση της Νομαρχίας και δημοσιεύθηκε στο 
αριθ. 404/21.6.88 ΦΕΚ. 

3. Την αριθ. 197/92 του Δ.Σ. Ναυπλιέων, περί 
τροποποιήσεως του Ο.Ε.Υ. του Δήμου που εγκρί- 
θηκε με την αριθ. 4521/12.4.1993 απόφασή μας 
και δημοσιεύθηκε στο ΦΕΚ 291/27.4.93. 

4. την αριθ. 101 /93 απόφαση του Δ.Σ. Ναυπλιέων 
«περί τροποποιήσεως του Ο.Ε.Υ. του Δήμου. 

5. Την αριθ. 5 (θέμα 4ο) 20.9.93 σύμφωνη γνωμο¬ 
δότηση του Υπηρεσιακού Συμβουλίου του άρθρου 
14 παρ. 9 του Ν. 1586/86. 

6. Τις υπηρεσιακές ανάγκες και την οικονομική 
δυνατότητα του Δήμου Ναυπλιέων. 

7. Τα στοιχεία του οικείου φακέλλου, αποφασί¬ 
ζουμε: 

Εγκρίνουμε την αριθ. 101 /92 απόφαση του Δημο¬ 
τικού Συμβουλίου Ναυπλιέων, με την οποία τροπο¬ 
ποιείται ο Ο.Ε.Υ. του Δήμου και προστίθενται νέα 
άρθρα ως εξής: 

Άρθρο 9ο. 

Μία (1) θέση μετακλητού ιδιαίτερου γραμματέως 
του Δημάρχου. 

Σ' αυτόν καταβάλλονται οι αποδοχές ειδικού συ¬ 
νεργάτη του Δήμου, χωρίς να θίγονται οι διατάξεις 
των Ν. 1256/82, όπως κάθε φορά ισχύει. 

Άρθρο 10ο. 

Από τις διατάξεις της απόφασης αυτής, προκαλεί- 
ται δαπάνη σε βάρος του προϋπολογισμού του Δή¬ 
μου ύψους 2.000.000 δρχ., ετησίως για το τρέχον 
έτος και για τα επόμενα οικ. έτη. 

Για την ανωτέρω δαπάνη έχει γραφεί στον προϋ¬ 
πολογισμό τρέχοντος έτους και στον Κ.Α. 05.112.1 
πίστωση ύψους 2.000.000 δρχ. 

Κατά τα λοιπά ισχύει η αριθ. 4521/12.4.93 από¬ 
φασή μας (ΦΕΚ 291/27.4.93). 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Ναύπλιο, 18 Νοεμβρίου 1993 

Ο Νομάρχης 
Γ. ΑΠΟΣΤΟΛΟΠΟΥΛΟΣ 

Αριθ. Α. 13510 (7) 

Κατάρτιση και ψήφιση Ο.Ε.Υ. της Κοινότητας Κε- 
φαλαρίου Ν. Αργολίδας. 

Ο ΝΟΜΑΡΧΗΣ ΑΡΓΟΛΙΔΑΣ 
Έχοντας υπόψη: 

1. Τις διατάξεις του άρθρου 12 του Ν. 1188/81, 
όπως αντικαταστάθηκαν με τις όμοιες του άρθρου 
26 του Ν. 1832/89, του Ν. 1586/86 και των Π. 
Δ/των 37α/87 και 22/90. 

2. Τις διατάξεις των άρθρων 27 του Ν. 2021/92 με 
το οποίο προστέθηκε νέα άρθρο (29Α) στο Νόμο 
1588/85 για τον έλεγχο των δαπανών που προκα- 
λούν οι κανονιστικές πράξεις. 

3. Την αριθμ. 1946/17.3.92 απόφαση του Νο¬ 
μάρχη Αργολίδας με την οποία το προσωπικό της 
παραπάνω κοινότητας υπήχθη στις διατάξεις του Α' 
μέρους του Ν. 1188/81 (ΦΕΚ 241/8.4.92). 

4. Την αριθμ. 30/1993 απόφαση του Κοινοτικού 
Συμβουλίου Κεφαλαρίου περί καταρτίσεως και ψη- 
φίσεως Ο.Ε.Υ. της κοινότητας. 

5. Την αριθ. 5/θέμα 1ο/20.9.93 σύμφωνη γνώμη 
του Υπηρεσιακού Συμβουλίου του άρθρου 14 παρ. 9 
του Ν. 1586/86. 

6. Την οικονομική δυνατότητα και τις υπηρεσια¬ 
κές ανάγκες της κοινότητας. 

7. Τα στοιχεία του οικείου φακέλλου, αποφασί¬ 
ζουμε: 

Εγκρίνουμε την : αριθμ. 30/1993 απόφαση του 
Κοινοτικού Συμβουλίου Κεφαλαρίου περί καταρτί¬ 
σεως και ψηφίσεως του Ο.Ε.Υ. της κοινότητας, ο 
οποίος εμφανίζεται ως εξής: 

Άρθρο 1 

Συγκρότηση Υπηρεσιών. 

Η Υπηρεσία της Κοινότητας συγκροτείται από τη 
Διοικητική Υπηρεσία. 

Άρθρο 2 

Διάρθρωση - Διαβάθμιση θέσεων. 

Οι θέσεις του προσωπικού της Κοινότητας διαρ¬ 
θρώνονται και διαβαθμίζονται ως εξής: 

Μόνιμο Προσωπικό 

Α. Κατηγορία Δ.Ε. 

Μία (1) θέση κλάδου ΔΕΙ Δ/κού με βαθμούς Γ-Α. 

Προσωπικό ΙΔ Δικαίου Αορίστου Χρόνου 

α. Κατηγορία Υ.Ε. 

Δύο (2) θέσεις εκ των οποίων η μία (1) θέση υδρο- 
νομέα και η άλλη θέση εργάτη καθαριότητας. 

Για τον διορισμό, τα καθήκοντα, τους περιορι¬ 
σμούς, το χρόνο εργασίας, την αστική ευθύνη, τα δι¬ 
καιώματα, τις άδειες, τις μεταβολές υπηρεσιακής 
κατάστασης, το προβάδισμα, τις ποινές, τη λύση της 
υπαλληλικής σχέσης, την ιατροφαρμακευτική και 
νοσοκομειακή περίθαλψη, τα έξοδα κηδείας των 
μονίμων υπαλλήλων που προβλέπονται από τον ορ¬ 
γανισμό, ρυθμίζονται από τις διατάξεις του Ν. 


1188/81 και των διαταγμάτων που εκδίδονται σε 
εκτέλεση του νόμου αυτού. 

Άρθρο 3 

Αρμοδιότητες και αντικείμενα 
της Διοικητικής Υπηρεσίας. 

Στην αρμοδιότητα της διοικητικής υπηρεσίας ανή¬ 
κει ο Γραμματέας της Κοινότητας, του οποίου αρμο¬ 
διότητες είναι: 

α) Η μέριμνα για την τήρηση βιβλίου επίπλων και 
σκευών και η διαφύλαξή του. 

β) Η μέριμνα για την τήρηση και φύλαξη των προ- 
βλεπομένων από το νόμο βιβλίου της διοικ/κής υπη¬ 
ρεσίας της Κοινότητας, των φακέλλων του αρχείου 
και την σφραγίδα της Κοινότητας. 

γ) Η παραλαβή, αποσφράγιση, χαρακτηρισμός, 
πρωτοκόλληση, αρχειοθέτηση όλης της αλληλογρα¬ 
φίας της κοινότητας πλην της απορρήτου, αφού 
προηγουμένως τεθεί υπόψη του προέδρου χωρίς 
καθυστέρηση και γίνουν οι δέουσες ενέργειες. 

δ) Γράφει τα πρακτικά συνεδριάσεων του Συμβου¬ 
λίου στο βιβλίο πρακτικών αυτού, μεριμνά για την 
υπογραφή τους και εκδίδει αντίγραφα αυτών. 

ε) Μονογράφει όλα τα σχέδια των προς υπογραφή 
εγγράφων και προσυπογράφει όλα τα έγγραφα, 
πιστ/κά και πίνακες που προλέπουν οι ισχύουσες 
διατάξεις. 

στ) Επιμελείται του προγράμματος τέλεσης των 
δημοσίων κοινοτικών εορτών και δεξιώσεων. Φρο¬ 
ντίζει για την λειτουργία των υπηρεσιών της Κοινό¬ 
τητας, ύδρευσης, φωτισμού, άρδευσης, γυμναστη¬ 
ρίου καθώς και κάθε άλλης υπηρεσίας που θα δη- 
μιουργηθεί στο μέλλον. Τήρηση και φύλαξη των Μη¬ 
τρώων Αρρένων, Δημοτολογίων και ληξιαρχικών βι¬ 
βλίων. Τη διεξαγωγή κάθε υπηρεσίας που απορρέει 
από την ενάσκηση αρμοδιοτήτων που ανατίθενται 
στην Κοινότητα από νόμους, διατάγματα. 

Υδρονομέας: 

Επιμελείται για την κανονική, ομαλή και δίκαιη 
διανομή του νερού με κατάλληλους χειρισμούς των 
διακοπτών του δικτύου, ενεργεί την καταγραφή των 
ενδείξεων των υδρομετρητών και βοηθάει στην 
εκτέλεση κάθε εργασίας για την καλή λειτουργία, 
επισκευή και συντήρηση όλου του δικτύου υδρεύ- 
σεως. 

Εργάτης Καθαριότητας: 

Φροντίζει για την καθαριότητα της πλατείας της 
Κοινότητας, του αλσυλίου και του χώρου της Πηγής 
Κεφαλαρίου. Επίσης φροντίζει για την καθαριότητα 
του Κοινοτικού Καταστήματος και του Αγροτικού Ια¬ 
τρείου και κάθε κοινοτικού χώρου. 

Άρθρο 4 

Του προσωπικού προΐσταται ο Πρόεδρος της Κοι¬ 
νότητας. 

Άρθρο 5 

Αυτός ο Οργανισμός ισχύει από τη δημοσίευσή 
του στην Εφημερίδα της Κυβερνήσεως. 

Ακροτελεύτιο άρθρο 

1. Από τις διατάξεις αυτής της απόφασης προκα- 
λείται δαπάνη σε βάρος του προϋπ/σμού της Κοινό¬ 
τητας Κεφαλαρίου: 

α) Για τον υδρονομέα δρχ. 1.515.150 περίπου για 
το τρέχον οικον. έτος και το ίδιο περίπου ποσόν για 
το επόμενο έτος μαζί με τις τυχόν αυξήσεις. 

β) Για τον εργάτη καθαριότητας δρχ. 1.672.650 
περίπου για το τρέχον οικον. έτος και το ίδιο περί¬ 
που ποσόν για το επόμενο έτος μαζί με τις νόμιμες 
αυξήσεις. 

Η ως άνω συνολική δαπάνη, δρχ. 3.187.800 θα 
προβλεφθεί στον υπό κατάρτιση προϋπολογισμό 
οικ. έτους 1994. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Ναύπλιο, 18 Νοεμβρίου 1993 

Ο Νομάρχης 
Γ. ΑΠΟΣΤΟΛΟΠΟΥΛΟΣ 

-♦- 

Αριθ. Α. 29413 (8) 

Τροποποίηση του Οργανισμού Εσωτερικής Υπηρε¬ 
σίας της Δημοτικής Επιχείρησης Ύδρευσης και 

Αποχέτευσης Πύργου Ν. Ηλείας. 

Ο ΝΟΜΑΡΧΗΣ ΗΛΕΙΑΣ 
Έχοντας υπόψη: 

1. Το Π.Δ. 198/83 «περί σύστασης Δημοτικής 
Επιχείρησης Ύδρευσης και Αποχέτευσης Πύρ¬ 
γου». 

2. Τις διατάξεις του άρθρου 7 του Ν. 1069/80 
«περί κινήτρων και την ίδρυση Επιχειρήσεων Υδρεύ- 
σεως και Αποχετεύσεως». 

3. Την αριθμ. 95767/14.12.83 απόφαση του 
Υπουργού Εσωτερικών με την οποία εγκρίθηκε ο 
Οργανισμός Εσωτερικής Υπηρεσίας της Δημοτικής 
Επιχείρησης Ύδρευσης και Αποχέτευσης Πύργου. 

4. Τις διατάξεις του Π.Δ. 250/89 «περί μεταβίβα¬ 
σης αρμοδιοτήτων του Υπουργού Εσωτερικών 
στους Νομάρχες», αποφασίζουμε: 


Εγκρίνουμε την αριθ. 12/1993 απόφαση του Διοι¬ 
κητικού Συμβουλίου της Δημοτικής Επιχείρησης 
Ύδρευσης - Αποχέτευσης Πύργου περί τροποποίη¬ 
σης του άρθρου 10 του ήδη ισχύοντος Οργανισμού 
Εσωτερικής Υπηρεσίας στο οποίο προστίθεται πα¬ 
ράγραφος 6 και γίνεται ως εξής: 

Στο εργατοτεχνικό προσωπικό της επιχείρησης, 
που ασχολείται στην συντήρηση έργων ύδρευσης - 
αποχέτευσης εκτός αυτών που απεσπάσθησαν από 
το Δήμο Πύργου και για τους οποίους ισχύει το άρ¬ 
θρο 31 του Ο.Ε.Υ. με απόφαση του Διοικητικού Συμ¬ 
βουλίου μπορεί να χορηγεί κάθε έτος πρόσθετες 
παροχές σε είδος (στολές εργασίας) με την βασική 
προϋπόθεση ότι αυτές θα χρησιμοποιούνται κατά 
την εκτέλεση της εργασίας τους στην επιχείρηση. 

Οι παροχές αυτές θα είναι: 

1. Σακάκι δερμάτινο ανά τετραετία από μοσχάρι ή 
κατσίκι. 

2. Δύο ολόσωμες φόρμες εργασίας χρώματος κα¬ 
θορισμένου από την ΔΕΥΑΠ. 

3. Δύο παντελόνια από ύφασμα 75/25. 

4. Δύο πουλόβερ μάλλινα με μανίκια τύπου «V» ή 
Ζιβάγκο. 

5. Ένα ζευγάρι μποτάκια δερμάτινα. 

6. Ένα ζεύγος γάντια δερμάτινα. 

7. Δύ προσόψια. 

8. Πέντε κιλά σαπούνι πράσινο. 

9. Δύο πουκάμισα εργασίας βαμβακερά. 

10. Δύο παντελόνια τερυλέν από ύφασμα 55/45. 

Οι παροχές αυτές θα δίνονται στους δικαιούχους 

τον μήνα Ιανουάριο τα χειμερινά και τον Ιούνιο τα 
Καλοκαιρινά. 

Το Διοικητικό Συμβούλιο μετά από εισήγηση της 
υπηρεσίας μπορεί να διακόψει την παροχή αυτή από 
εργαζόμενο αν αυτά δεν χρησιμοποιούνται κατά την 
εργασία του: 

Από τις διατάξεις αυτής της απόφασης προκάλεί- 
ται δαπάνη σε βάρος του προϋπολογισμού τής 
ΔΕΥΑ Πύργου ύψους 1.000.000 δρχ. περίπου ετη- 
σίως, που εγγράφεται στον Κ.Α. 113.9 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Πύργος, 16 Νοεμβρίου 1993 

Ο Νομάρχης 
Γ. ΜΠΡΕΓΙΑΝΝΗΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 



ΧΡΗΣΙΜΕΣ ΠΛΗΡΟΦΟΡΙΕΣ 


* Πώληοη ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ : 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

•Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52.25.713 - 52.49.547 


Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


ές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


. Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) 1 

"ια 

το Τεύχος Α' Δρχ. 

15.000 

Δρχ. 

750 

β) 

» 

» 

» 

Β 

» 

30.000 

» 

1.500 

Υ) 

» 

» 

» 

Γ 

» 

10.000 

» 

500 

δ) 

» 

» 

» 

Δ' 

» 

30.000 

» 

1.500 

ε) 

» 

» 

» 

Αναπτυξιακών Πράξεων 

» 

20.000 

» 

1.000 

στ) 

» 

» 

» 

Ν.Π.Δ.Δ. 

» 

10.000 

» 

500 

ζ) 

» 

» 

» 

ΠΑΡΑΡΤΗΜΑ 

» 

5.000 

» 

250 

η) 

» 

» 

» 

Δελτ. Εμη.& Βιομ. Ιδ. 

» 

10.000 

» 

500 

θ) 

» 

» 

» 

Αν. Ειδικού Δικαστηρίου 

» 

3.000 

» 

150 

ι) 

» 

» 

» 

Α.Ε. & Ε.Π.Ε. 

» 

200.000 

» 

10.000 

ια) 1 

Για 

όλα 

τα Τεύχη εκτός ΤΑΕ-ΕΠΕ 

» 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
















